Page:Six popular Scotch songs.pdf/7

 My father couldna' work, and my mither couldna' spin,

I toil'd day and night, but their bread I couldna' win;

Auld Rob maintain’d them baith, and wi' tears in his ee.

Said, Jenny, for their sakes, will ye marry me?

My heart it said nay, I look’d for Jamie back;

But the wind it blew high, and the ship it was a wreck,

The ship it was a wreck, why didna Jenny die?

Any why do I live to say Wae is me?

My father urged me sair, though my mither didna speak,

She look'd in my face till my heart was like to break;

So I gied him my hand, though heart was in the sea,

And auld Robin Gray is gudeman to me.

I hadna been a wife a week but only four,

When sitting sae mournfully at my ain door,

I saw my Jamie's wraith, for I coudna think it he,

Till he said, I'm come back, love, to marry thee.

O sair did we greet, and muckle did we say;

We took but ae kiss, and we tore ourselves away,

I wish I were dead, but I’m no like to die;

And why do I live to sae Wae is me?

I gang like a ghaist, and carena to spin,

I darena think on Jamie, for that wou'd be a sin;

But I'll do my best a gudewife to be,

For auld Robin Gray is kind unto me.